The Eastern Spirit Subbing Squad представя
ГОЛЯМАТА АМБИЦИЯ
= Епизод 19 =
Спрете!
Ти, с количката, казах да спреш!
Върви. Това е между нас двамата. Ти нямаш нищо общо.
Защо го направи? - Искам да те попитам нещо.
Защо се държиш по този начин? - А ти, кого преследваш сега?
Нима не знаеш?
Защо точно нея? - Вече ставаш досадна.
Изобщо не ти подхожда.
Отговори ми! Питам те за твое добро.
После ще говорим.
Ще ми отговориш сега. - Не искам да се бия с теб.
Прави каквото искаш.
Къде е той?
Пак си го наранил, нали?
И ти ли си на негова страна?
И ти ли го защитаваш? Защо?
Още ли не си разбрал?
Няма ли да спреш да ги преследваш?
В такъв случай, мисля да извадя меча си.
Съжалявам. - Раната е повърхностна.
Не успях да измъкна родителите ти.
Но ще направя всичко възможно.
Благодаря ти.
Ще донеса и някакви лекарства. Какво да взема за теб?
Кое лекарство ще те излекува?
Онзи път... Чаках те цялата нощ.
Зная. Брат ми ми каза.
Преби ме като куче, понеже се застъпих за теб.
Чаках те и на другия ден.
И това ми каза. Предаде ми думите ти.
Да дойда пред вас посред бял ден и да поискам ръката ти като истински мъж.
Знаех, че ме лъже. Ти не би изрекла подобно нещо.
Но си помислих, че има право.
Накрая ти дойде през нощта, за да ме отведеш.
Така е.
И много съжалявам за това.
Липсваше ми всеки ден.
Зная.
Искам да ти кажа толкова много неща.
Откъде да започна?
От самото начало. Разкажи ми всичко.
Добре.
Намерили сте къщата. - Влизайте бързо!
Не, благодаря. Донесох лекарство за раната й и малко храна.
Най-добре останете скрити тук.
Да, разбира се. Ще залостя вратите.
Ще тръгваме, преди някой да ни е видял.
Заключете добре. - Да, благодаря.
Добре ли си? - Какво имаш предвид?
Мислех, че го харесваш.
Кого? За Чейонг ли ме питаш или за Муйонг?
Това не ми харесва. - Кое по-точно?
Фактът, че си се увлякла по него.
Не ми харесва и това, че избягваш погледа ми.
Нека пак те попитам, дали си добре.
Наистина, чувствам се някак странно.
Когато приятел намери любовта, не трябва ли да се радвам за него?
Ако наистина ти е приятел, да.
Тогава ще му приготвиш одежди за сватбената нощ.
Но, Чангбок...
Имам чувството, че в гърдите ми е зейнала дупка.
Вятърът свисти през нея и сърцето ми зъзне от студ.
Май работата е по-сериозна, отколкото си мислех.
Това, че на света има и мъже, и жени си е голяма беля, нали?
Така е.
Ала за мен е облекчение.
Ако мъж и жена не са заедно, те си остават непознати.
Но това не важи за приятелите.
И понеже започнахме като приятели, аз не губя нищо, нали така?
Интересно, кога се сближихме толкова?
Заболя ме главата и ми е студено.
Да идем да пийнем нещо. Ама, че студ!
Казах на водача Че, че искам да бъда герой.
Нима всеки може да стане герой?
Че какво лошо има в това?
И според теб, какво е героят?
Достоен човек, който може да се ожени за момичето си, вдигнал гордо глава.
И така...
Надявам се всеки мой близък да стане герой.
Тули, Кундол и Талсик.
Искам децата ни да растат на място, където ще живеят герои като тях.
Няма ли да е хубаво?
Да.
Не мисля, че е непостижимо.
Трябва пак да се срещнем така, не мислиш ли?
Ти отново ще спиш до мен, както сега. Като сбъднат сън.
Нали?
Ваше Височество, носилката ви е тук.
Време е да се връщате.
Ваше Височество, чувате ли ме?
Какви ги вършите? Казах ви да пазите Негово Височество!
Така ни заповяда принцът.
Каза да не мърдаме оттук, докато не разпореди друго.
Кой е?
Това ли е домът на Пак Хичан?
Да, това е.
Значи не съм се объркал.
Какво ви води насам?
Ще може ли да прекарам още една нощ тук?
За вас е опасно да оставате.
Защо да е опасно?
Моля ви, влизайте по-бързо. Няма нужда да тревожим господаря.
Госпожо... - Съобщи ли му вече?
Пак Хичан, на вашите услуги. Господарю, трябва да внимавам
как се обръщам пред вас, заради присъствието на слугите.
Скъпа, гостът ни сигурно е уморен. Веднага му приготви стая.
Погрижи се лично.
Увери се, че слугите ще си мълчат за това.
Никой да не влиза или излиза.
Да, господарю.
Чухте ли за онези абсурдни слухове?
Защо стоите така? Сядайте и се разполагайте.
Направо не повярвах като чух, че принцът е напуснал двореца
насред разкаянието си на кралския площад.
Чух, че внезапно се появил в казармите на стражите.
Там държали господаря Юн и хората му.
Принцът се появил, когато бандитите ги освободили...
Какво може да означава това?
Дали пък принцът и бандитите не са се съюзили?
Слуховете са плъзнали навсякъде.
И ти ме събуди посред нощ само заради някакви си слухове?
Принц Кьомпьонг, вече не можете само да гледате безучастно.
А какво трябва да направя?
По-добре ли ще е, ако и аз закърша ръце като вас?
Или да почна да роня сълзи? Кое предпочитате?
Ваше Височество, царедворците са дошли,
защото искат да чуят мъдрите ви и проникновени слова.
А вашите думи издават безучастност.
Изправени сме пред огромна заплаха, а вие сте твърде сдържан.
Ще решат, че не мислите за народа.
Ораторските ти способности винаги са ме изумявали.
Моля ви, бъдете дипломатичен и спечелете доверието на министрите.
Ваше Величество, умолявам ви. Няма да имаме по-сгоден случай.
Първо трябва да намерим принца.
Само така ще разберем дали е действал по своя воля
или е бил подведен, както се опасяваме.
И ако...
Ако се окаже, че принцът е физически и умствено болен,
ще трябва да помислим какво е най-добре за страната и народа ни,
и да решим каква ще бъде следващата ни стъпка.
Защо не се приближите, за да пием чай заедно?
Ароматът му е чудесен.
Това е твърде голяма чест, Ваше Височество.
Не сте ли най-богатият човек в Чосон?
Хората често преувеличават, без да знаят истината.
Значи има някой по-богат от вас?
След като имаме крал, как бих могъл да се меря с него по богатство?
Няма нужда от всичко това. Аз вече не съм престолонаследник.
Избягах, защото не искам да бъда повече принц.
И понеже всички ви мислят за най-богатия човек в Чосон,
дойдох да ми заемете пари за пътуването.
Е, ще го направите ли?
Първо трябва да си починете. Изглеждате изморен.
Умората прави сърцето и духа слаби.
Лека нощ.
Според теб, как е редно да постъпим? - Откъде да знам?
Откакто се случи онова с г-н Юн, не мога да спя нощем.
Мой съпружески дълг бе да изпълня волята му и го направих, но...
Този млад благородник... Мъжът ми няма да му стори зло, нали?
Госпожо, говорете по-тихо.
Сигурна съм, че си наясно с плановете му.
Знаеш добре какъв е моралът на мъжа ми,
както и задълженията му, като поданик на страната.
Можеш да предположиш какво е намислил.
Дори да знаете,
дори да не одобрявате плановете му, какво можете да сторите?
Понякога и на мен ми е трудно да заспя.
Мисля си, че светът ни е като една каручка.
Хората като мен, които нямат качествата да я теглят,
трябва да са доволни, ако са поне спица на колелото.
Въртим се, въртим, докато не дойде време да умрем.
Жалко е, наистина, но не мога да направи нищо.
И ще продължиш по същия път, макар да знаеш, че води в грешната посока?
Но имам една малка утеха.
Винаги мога да се оправдая и да хвърля вината върху друг.
Ще живея ден за ден, а попитат ли ме, защо не съм направил нищо,
ще отвърна, че не съм имал друг избор.
Ще кажа, че не е било по моя вина и толкоз.
Лека нощ, госпожо.
Какво правиш навън? Още не си оздравяла.
Наспах се и сега се чувствам по-добре.
Можеш ли да ходиш?
Да се прибираме вътре?
Ако откажеш, ще трябва да те нося.
Излязох, защото се притесних. - За какво?
Събудих се, а теб те нямаше.
Седни тук.
Ще стопля вода, за да си измиеш лицето.
Чейонг...
Сега името ми е Муйонг.
И вече ти казах да ме наричаш "любими".
Спомена, че селото ти е в планината.
Да. Трудно ще го намериш, ако не знаеш коя пътека да хванеш.
В планината има много лечебни билки.
Ще ти хареса.
Много хора ли живеят там?
Не още, но скоро и това ще стане.
Нали най-добрият доктор ще живее там.
Готово. Можеш да се измиеш.
Искаш ли да го направя вместо теб?
Мислиш ли, че и аз мога да се заселя в селото?
Вероятно стражите ще ме търсят и там.
Хората ще са в опасност заради мен.
Тогава да си направим друго село. Село само за нас двамата.
Може ли и родителите ми да дойдат?
Разбира се. Ако им трябва слуга, аз им служа.
Не се тревожи за нищо. Ще измисля как да ги спася.
Значи, заради мен си готов да оставиш селото
и да станеш беглец?
Дори да бъдеш слуга?
Един търговец не трябва да допуска такива големи загуби.
Ти май нищо не знаеш за търговията.
Важното е другата страна да вярва, че ти си на загуба.
Виж как аз не говоря за нещата, които ти изгуби заради мен.
Страх ме е, че ще осъзнаеш, колко по-голяма е жертвата ти.
Водата изстина.
Муйонг!
Кой е?
Чух, че Муйонг бил тука.
За кого питате?
Тули.
Ето я невестата! Муйонг много ми е говорил за теб.
Нося ти подарък...
Тули, не е тази. - Ах, прощавайте!
Е, къде е тогава булчето?
Коя е тогава...
Ама, разбира се. Красавица.
Булче.
Нося ти подарък.
Това са двойка влюбени птички.
Те остават верни една на друга до края на дните си.
А кога е сватбата? Няма ли да се ожените още днес?
Че какво му е сложното двама души да се оженят?
Трябва ви само купа с вода. Нямате ли кладенец?
Я, празно е? Къде изчезна?
Свърши ми пиенето.
Братовчеде, винаги мога да разчитам на теб.
Разля се!
Почитаеми татко.
Чангбок. - Много съжалявам, чичо.
Не можах да й попреча, затова реших просто да я държа под око.
Иди и ми донеси студена вода.
Искам да поговоря с нея.
Намерила си къща за Муйонг и неговата дама.
Май така стана. - Да не си се побъркала?
Той е член на нашата група пътуващи търговци.
Ако го обвинят, че е запалил полицията и стане беглец,
какво мислиш ще се случи с нас?
На всичкото отгоре, си му предложила убежище?
Не помислих за това.
Ти си умна. Сигурен съм, че си се сетила.
Какви си ги намислила?
Хайде, да чуя хитрия ти план.
Сядай.
Помня какво ми каза веднъж, докато беше още много малка.
Майка ти беше вече покойница.
Ти спомняш ли си?
Казах, че не искам да живея живот като нейния.
Точно така. Каза, че няма да чакаш съпруга си по 300 дни в годината.
По-добре да живееш като мъж, вместо да бъдеш жена с такава съдба.
Да, така беше.
Причината да действаш необмислено, въпреки онези свои думи,
е един мъж, нали? Пак ли искаш да бъдеш жена?
Затова ли не помисли първо за другарите си?
Ако е така, ще разбера и този път ще си затворя очите.
Онова, което ще ти кажа идва от сърцето ми.
Само ти знаеш, какво те прави истински щастлива.
Моля те, дай ми малко време. Съвсем малко.
Без да се усетя станах алчна.
Затова сега съм толкова жалка и глупава.
Дори не мога да си спомня какво исках повече от всичко на света.
Но ако ми дадеш малко време,
скоро ще изтрезнея и пак ще бъда с ума си.
Отново ще се усмихвам.
Направи го както трябва.
Хубаво изчегъртай сгурта. - Добре, де.
Отдолу също.
Тули, излизам за малко.
Ама, защо ти е да излизаш?
Искам да разбера какво е станало с господаря Юн и жена му,
и да разузная каква е ситуацията.
Недей. Ще си навлечеш някоя беля.
Стражите те търсят из целия град.
Отварях си ушите по пътя насам. Станал си много известен, Муйонг.
Предвождал си шайка бандити. Бил си техен главатар.
Не знаеше ли? Главатарят Муйонг.
Ти там, в кухнята. Я, ела за малко.
Иди навън и разбери какво става. - Че как да разбера?
Понеже си никой и няма да те разпознаят.
Върви и събери малко информация.
Муйонг, ти се прибери в стаята.
Тули... - Хайде, бързичко.
Няма да оставяш булчето само, я? Хубавицата, тя.
Влизай.
Отивай да се позабавлявате.
Тури ги до огъня да са топлички.
Не си ли виждала преди едноок човек?
Момичетата ми разбраха нещо много интересно.
Помните ли изкусния имитатор на чужди почерци?
Не казахте ли, че е бил убит?
Разкажи му.
Тялото прибрано от стражите не е било негово, както твърдяха.
Проверихме, преди да го изпратят за кремация.
Сигурно Пак Шийонг го е скрил някъде.
Това е единствената възможност.
За последно е видян заедно с Шийонг.
Какво може да иска от него?
Подозирахте, че Пак Хичан и синът му са наели фалшификатора,
за да подменят петицията,
като така са помогнали на принц Кьомпьонг.
Не е в техен интерес да оставят фалшификатора жив.
Пак Хичан и синът му биха постъпили точно така.
Решили са да се застраховат за всеки случай.
Сигурно го държат за заложник, без знанието на принц Кьомпьонг.
Ще ни бъде от голяма помощ, ако открием фалшификатора.
Само той може да докаже,
че младия принц и г-н Юн са невинни.
Никой не знае къде е престолонаследникът.
Младият принц е изчезнал? - Не знаем дали е избягал
или принц Кьомпьонг не стои зад изчезването му.
Във всеки случай, принцът вече не е в двореца.
Кьомпьонг ще се възползва от ситуацията.
Имам лошо предчувствие.
Придворният лекар ви чака.
Всичко е готово, Ваша Светлост. Чакат само вашите заповеди.
Оттук.
Сто войници чакат пред портите,
както и 90 души от кралската стража.
Всички те са с вас, Ваше Височество.
Отворете!
Аз съм Согу. Отворете!
Всичко разбрах! Всичко!
Елате всички! Бързо, идвай!
Знаеш, че господарят Юн е внесъл петиция, нали?
Но някакъв фалшификатор е подменил текста й.
Затова са обвинени в измяна.
Значи фалшификаторът е жив?
Така чух. Шийонг го е скрил някъде.
Къде тръгна? - Трябва да се видя с брат си.
И после какво? - Ще го помоля за помощ.
Само така ще спася родителите на Йоджин.
Не е добра идея да се срещаш с него. - Защо не?
Не мисля, че ще те изслуша.
Тя е права.
Толкова години сте расли заедно, а ти изобщо не познаваш брат си.
Нима те е изслушвал, дори когато си го молил на колене?
Въпреки това... трябва да опитам.
Не се тревожи. Ще говоря с него и веднага се връщам.
Явно работата е много заплетена.
Не е ли по-добре да се подсигурим със собствен план?
Добре, но първо ще разбера какво цели брат ми.
А после... - Какво?
После ще измисля какво да правим. Трябва да започнем отнякъде. Доскоро.
Кажи ми, ако ти трябва нещо. Веднага ще го приготвя.
Мъжът ти не знае нищо, нали?
Да отида и да го върна?
Ако искаш, ще му кажа да не ходи?
Ще се грижиш ли за младата дама?
Да. Щом ти ме молиш, ще го направя.
Нали любимият ти имал очи само за теб?
Така ми каза веднъж.
Тогава те помислих за много арогантна.
Но сега виждам, че вашата любов не е никак лесна.
Предполагам, истинската любов не трябва да бъде лесна.
Искам да направиш нещо за мен. - Само кажете какво.
Младият принц е в неизвестност. - Да, разбрах.
Чон Ингьо смята, че това е чудесна възможност.
Така ли?
Много скоро кралят ще бъде мъртъв.
Скоро след това, придворният лекар ще се закълне,
че кралят е бил отровен.
Както, че се е случило след посещение на принца.
Това ли ще бъде версията?
Да.
Единствен принцът ще може да разкрие истината,
но няма да има възможност да даде показания.
Може би ще се самоубие, разяждан от вината?
Или ще бъде убит от някой разбойник на пазара,
докато се разхожда инкогнито сред простолюдието?
Чу ли го? Чу ли как говори? Какво ти казах, а?
Разбра ме от половин дума.
Само че първо трябва да намериш нашия престолонаследник.
И то преди някой друг да ни е изпреварил.
Правя ли го както трябва?
Останаха само зърната. - Да, Ваше Височество.
Невероятно.
Нямах представа, че оризът има люспи.
Трябва да говоря с вас. - Но разбира се.
Не ви трябва разрешение за това.
Може да съм обикновена домакиня,
но дори аз чувам разни неща.
Докато вие сте вън от двореца, някой може да се възползва
и да ви навреди непоправимо.
Много е вероятно. И този някой сега е ужасно зает.
Не е лесно да се махнат всички люспи.
Ваше Височество.
Моля ви, говорите свободно.
Най-добре напуснете тази къща.
Съпругът ми е в близки отношения с благородник в Западния дворец.
Имате предвид чичо ми, принц Кьомпьонг.
Да. Затова се върнете в двореца и затвърдете позициите си, принце.
Искате от мен да тръгна право към своя край.
Ваше Височество.
Госпожо, синът ви Шийонг идва.
Да влезем вътре. Искам да говорим насаме.
Как са нещата при принц Кьомпьонг?
Всичко се развива според плана ни, но младия принц внезапно изчезна
и това ще доведе до усложнения.
Какво ще стане, ако не намериш принца?
Тогава Кьомпьонг ще побеснее.
Смята да обвини младия принц, че е отровил краля.
Да отрови краля?
Собствените му брат и племенник. Наистина е безмилостен.
Сега Кьомпьонг желае единствено мъртвото тяло на принца.
Понеже мъртвите не могат да говорят. Къде е той в момента?
В покоите, до тези на майка ти. Само че...
Твърде ценен е, за да го предадем просто ей така.
Онова, което искам, е...
да говоря лично с принц Кьомпьонг.
Ти ще уредиш мястото и времето на срещата.
Дошъл съм да отведа принца.
Какви ги говориш?
Аз ще реша срещу каква цена ще го предам на Кьомпьонг.
Говориш за дъщерята на настоятел Юн?
Ще предадеш наследника в замяна на някакво момиченце?
Не ти ли го казах?
Този път ти ще следваш моите нареждания.
Как се осмеляваш!
За малко да забравя.
Не убих онзи фалшификатор.
Каза ми, че ти си му платил за работата.
Предлагам за в бъдеще да си мълчиш. За твое собствено добро.
Принцът е до покоите на майка, нали?
Още не съм приключил с теб. Допускаш огромна грешка.
Не е тук.
Гостът ни си тръгна по-рано днес.
Не посмях да го попитам къде отива.
Претърсете цялата къща.
И без любезности, ясно ли е?
Шийонг, синко, защо трябва да стигаш чак дотам?
Този въпрос аз трябва да ти го задам.
Защо стигнах чак дотам?
Това искам да те попитам.
Знаех си, че съм прав.
С теб и преди сме се срещали. Помниш ли ме?
Току-що ме прогониха от дома ти.
Майка ти ме помоли да си вървя без много обяснения.
Обаче аз нямам къде другаде да отида.
Днес не чак толкова студено.
Вие сте престолонаследникът, нали? - Да, или поне бях.
Знаете ли, че се опитват да ви убият?
Да, досетих се.
Да вървим. - Я, чакай.
Ти наистина ли се осмеляваш да ме държиш за ръката?
Не може ли да говорите по-тихо? Насам.
Пак заповядайте.
Я, гледай! Не са ли хубави? Даде ми ги с три пуна отстъпка.
Тули...
Това са восъчни свещи. Знаеш ли за какво са?
Когато младоженецът развърже дрехата на невестата през първата им нощ,
тя му обръща гръб и вика: "Недей, срам ме е!
Първо угаси светлината!"
Тогава младоженецът духва пламъка на свещите.
Ей, затова са тия свещи.
Какво още ни трябва?
Хей...
Какво? Тежат ли ти?
Трябва да вървя. - Къде?
Искам да опозная света.
Моля те, кажи на Чейонг. Става ли?
Не е Чейонг, а Муйонг.
И какво толкова искаш да му видиш на тоя свят?
Ами, това-онова...
Какво? Страх ли те хвана? - Моля?
Понеже Муйонг гръмна полицията с моята бомба.
Щом разбра какво сме направили,
ти сви опашка между краката като някое пале.
Всъщност... - Всъщност, какво?
Това изобщо няма смисъл.
От самото начало не харесах тая благородничка.
Даже когато още не знаех коя е,
тя се държеше толкова студено, все едно не е жив човек.
Пък и... - Какво?
Всичко стана заради нея.
Чейонг, той изобщо не помисля за приятелите си.
Винаги прави каквото си е наумил, а после ние му разчистваме бакиите.
Писна ми вече! - Писнало ти е, а?
И всички вечно взимат неговата страна.
Все аз трябва да оправям нещата след него,
ама, ако пукна, никой няма да се сети за мен.
Виж в какво ни накисна сега!
Колко много хора са в опасност, заради него.
Ти също по-добре се дръж настрана.
Ако разберат, че е използвал една от твоите бомби,
като нищо ще пострадаш.
На, вземи.
Използвай тия пари и върви, където искаш.
Махни се възможно най-далече от Муйонг.
И името му е Муйонг, а не Чейонг. Не го забравяй.
Изчезвай.
Виждали ли сте тази жена?
Не, не мисля.
Хубаво огледайте рисунката. - Не съм я виждал.
Поръси още малко, де!
Къде тръгна? Още не си ми платил.
Братко, защо го направи?
Превод: o6ina Редакция: naia
Eastern Spirit ® 2016
Благодарим ви, че гледахте с нас! /www.easternspirit.org/